
R O M Â N I A

JUDEŢUL VRANCEA

CONSILIUL  LOCAL

AL MUNICIPIULUI FOCŞANI

H O T Ă R Â R E

privind aprobarea suplimentării sumei alocate Centrului Judeţean pentru Promovarea Culturii Tradiţionale, Artelor şi Meseriilor Vrancea, pentru  cofinanţarea Simpozionului de sculptură pe tema UNIRII,  organizat în perioada octombrie- noiembrie 2011,

 aprobată prin HCL nr.288/4 octombrie 2011
              Consiliul Local al Municipiului Focşani, judeţul Vrancea, întrunit în şedinţă ordinară,

-    Analizând proiectul de hotărâre iniţiat de Primarul Municipiului Focşani prin care se propune aprobarea suplimentării sumei alocate Centrului Judeţean pentru Promovarea Culturii Tradiţionale, Artelor şi Meseriilor Vrancea, pentru  cofinanţarea Simpozionului de sculptură pe tema UNIRII,  organizat în perioada octombrie- noiembrie 2011, aprobată prin HCL nr.288/4 octombrie 2011 şi  raportul comun întocmit de Direcţia economică, Direcţia resurse umane şi coordonare unităţi subordonate şi Serviciul investiţii, administrarea fondului locativ înregistrat la nr. 61828/18.11.2011;

· Văzând avizul favorabil al Comisiei pentru  buget, finanţe, investiţii, liberă iniţiativă, economic şi servicii publice şi al Comisiei pentru cultură, sănătate, învăţământ, sport şi tineret;

-     Având în vedere adresa nr.759/18.11.2011 transmisă de Centrul Judeţean pentru Promovarea Culturii Tradiţionale, Artelor şi Meseriilor Vrancea şi înregistrată la nr. 61825/18.11.2011;

-    În baza art. 36 alin (1), alin. (2),  lit.“b” si “d”, alin (4) lit. “a”, alin (6) lit “a’,  pct.4, precum şi în temeiul art. 45 alin. (2) lit „a” din Legea nr. 215/2001 privind administraţia publică locală, republicată în 2007, cu modificările şi completările ulterioare,


HOTĂRĂŞTE:

                Art. 1 Se aprobă suplimentarea sumei alocate Centrului Judeţean pentru Promovarea Culturii Tradiţionale, Artelor şi Meseriilor Vrancea, pentru cofinanţarea Simpozionului de sculptură pe tema UNIRII,  organizat în perioada octombrie - noiembrie 2011  aprobată prin HCL nr.288/4 octombrie 2011, cu 45.000 lei pentru plata lucrărilor de realizare şi placare a soclurilor, iluminatului şi întocmirii documentaţiei în vederea obţinerii  avizului Comisiei de Monumente din cadrul Ministerului Culturii şi Patrimoniului Naţional de amplasare a sculpturilor. 
                Art. 2  Suma prevăzută la art.1 va fi alocată Centrului Judeţean pentru Promovarea Culturii Tradiţionale, Artelor şi Meseriilor Vrancea, din bugetul propriu al Primăriei Municipiului Focşani pe anul 2011, de la  capitolul bugetar 67.02 “ - Cultură, recreere şi religie”, subcapitolul bugetar 67.02.50 –„Alte servicii în domeniul culturii, recreerii şi religiei”, articolul bugetar 20.19 -“ Contribuţii ale administraţiei publice la finanţarea unor lucrări de interes public local”. 
              Art.3 Direcţia economică, prin Serviciul buget contabilitate, este autorizată să introducă modificările corespunzătoare în structura Bugetului Local al Municipiului Focşani pe anul 2011.

               Art.4 Se împuterniceşte Primarul Municipiului Focşani să perfecteze şi să semneze actul adiţional la contractul de cofinanţare cu Centrul Judeţean pentru Promovarea Culturii Tradiţionale, Artelor şi Meseriilor Vrancea.

               Art.5 Prezenta hotărâre va fi comunicată de către Direcţia administraţie publică locală, compartimentelor, serviciilor şi Primarului Municipiului Focşani, conform legii, care va asigura executarea acesteia prin Direcţia Economică, Serviciul buget - contabilitate, Serviciul comunicare, protecţie civilă, Serviciul investiţii şi administrarea fondului locativ şi Centrul Judeţean pentru Promovarea Culturii Tradiţionale, Artelor şi Meseriilor Vrancea.
     PREŞEDINTE DE ŞEDINŢĂ,

         Matişan Bogdan Emilian
                                                                                                        CONTRASEMNEAZĂ,

                                                                                              SECRETARUL MUNICIPIULUI 

                                                                                                                 FOCŞANI
                                                                                                      Eduard Marian Corhană

